**JELGAVAS PILSĒTAS PAŠVALDĪBAS 2020.GADA 19.NOVEMBRA**

**SAISTOŠO NOTEIKUMU NR.20-36 “GROZĪJUMI JELGAVAS PILSĒTAS PAŠVALDĪBAS 2017.GADA 27.APRĪĻA SAISTOŠAJOS NOTEIKUMOS NR.17-13 “PAR JELGAVAS PILSĒTAS ADMINISTRATĪVAJĀ TERITORIJĀ IETILPSTOŠĀS LIELUPES UPES DAĻAS UN DRIKSAS UPES IZMANTOŠANU””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | 2020. gada 23. jūnijā stājās spēkā 2020.gada 28.maija likums “Grozījumi Jūras kodeksā”, ar kuru veiktas izmaiņas saistībā ar kuģošanas līdzekļu reģistrācijas piekritību, t.sk. precizētas normas par kuģošanas līdzekļu, kas pārvadā pasažierus komerciālā nolūkā, reģistrāciju Kuģu reģistrā.  Lai nodrošinātu tiesiskā regulējuma efektīvu piemērošanu, kā arī kuģošanas drošības nosacījumu ievērošanu iekšējos ūdeņos, nepieciešams precizēt Jelgavas pilsētas pašvaldības 2017.gada 27.aprīļa saistošos noteikumus Nr.17 - 13 “Par Jelgavas pilsētas administratīvajā teritorijā ietilpstošās Lielupes upes daļas un Driksas upes izmantošanu” (turpmāk – noteikumi), nosakot, ka kuģošanas līdzeklim, kas veic pasažieru komercpārvadājumus upes akvatorijā, jābūt reģistrētam Kuģu reģistrā normatīvajos aktos noteiktajā kārtībā. |
| 2. Īss projekta satura izklāsts | Precizēts termins “pasažieru kuģis”, saskaņā ar kuru kuģošanas līdzeklim, kas veic pasažieru komercpārvadājumus upes akvatorijā, jābūt reģistrētam Kuģu reģistrā normatīvajos aktos noteiktajā kārtībā.  Noteikts, ka iesniegums par saskaņojuma kuģošanas līdzekļu stāvvietas izmantošanai saņemšanu iesniedzams iestādē “Pilsētsaimniecība”, sākot ar kārtējā gada 1.februāri.  Precizēta noteikumu 7., 8., 9., 10. un 11.punkta redakcija. |
| 3.Informācija par plānoto projekta ietekmi uz pašvaldības budžetu | Saistošo noteikumu īstenošanas finansiālā ietekme uz pašvaldības budžetu netiek prognozēta. |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Grozījumi Saistošajos noteikumos uzņēmējdarbības vidi neietekmē. |
| 5.Informācija par plānoto projekta ietekmi uz administratīvajām procedūrām | Grozījumi Saistošajos noteikumos nemaina administratīvās procedūras pēc būtības. Kontroli par Saistošo noteikumu izpildi veic Jelgavas pilsētas pašvaldības iestāde "Jelgavas pilsētas pašvaldības policija". |
| 6.Informācija par konsultācijām ar privātpersonām | Nav veiktas. |

Jelgavas pilsētas domes priekšsēdētājs A. Rāviņš